Taylor Beck

pisi|Taylor Beck Nashville Predatorsi särgis (2014)
Taylor Beck (sündinud 13. mail 1991 St. Catharinesis) on Kanada jäähokimängija, kes mängib KHL-i klubis Minski Dinamo ründajana paremäärel.

Ta alustas klubikarjääri OHL-i klubis Guelph Storm. Hooajal 2009–10 pälvis ta OHL-i hooaja resultatiivseimale paremale ääreründajale antava Jim Mahon Memorial Trophy.

2009. aastal valis Nashville Predators ta NHL-i draftis 70. valikuna. Predatorsi meeskonnas debüteeris ta NHL-is hooajal 2012–13. NHL-is on ta mänginud veel New York Islandersis, Edmonton Oilersis ja New York Rangersis, kuid suurema osa ajast on ta mänginud AHL-i klubides. 2017. aastal valiti ta AHL-i tähtede mängule ja samal hooajal liiga hooaja sümboolsesse koosseisu.

2017. aastal siirdus Beck KHL-i, liitudes esmalt Jekaterinburgi Avtomobilistiga. Hooaja 2017–18 keskel suundus ta Kunluni Red Stari. 2018. aasta lõpus liitus ta Omski Avangardiga. Hooajal 2018–2019 jõudis ta Avangardiga Gagarini karika finaalmängudele, kus kaotati Moskva CSKA-le. KHL-i hooaja 2018–2019 väljalangemismängudes andis ta kõikidest mängijatest enim väravasööte – kokku 16.Taylor Beck. eliteprospects.com. Vaadatud 2.9.2019 2020. aasta juunis liitus Beck Magnitogorski Metallurgiga.Тэйлор Бек – в «Металлурге»!. metallurg.ru. 4.6.2020. Vaadatud 10.8.2020 2021. aasta juunis siirdus ta Minski Dinamosse.

 Viited 

 Välislingid 
 Taylor Beck KHL.com lehel
 Taylor Beck NHL.com lehel
 Taylor Beck hockeydb.com lehel

Kategooria:Kanada jäähokimängijad
Kategooria:Nashville Predatorsi mängijad
Kategooria:New York Islandersi mängijad
Kategooria:Edmonton Oilersi mängijad
Kategooria:New York Rangersi mängijad
Kategooria:Jekaterinburgi Avtomobilisti mängijad
Kategooria:Kunluni Red Stari mängijad
Kategooria:Omski Avangardi mängijad
Kategooria:Magnitogorski Metallurgi mängijad
Kategooria:HK Minski Dinamo mängijad
Kategooria:Sündinud 1991